**ДИПЛОМИРАНЕ**

**УКАЗАНИЯ ЗА ПРОВЕЖДАНЕ И КРИТЕРИИ ЗА ОЦЕНЯВАНЕ НА**

**ПРАКТИКО-ПРИЛОЖНИЯ ДЪРЖАВЕН ИЗПИТ**

**ЗА СПЕЦИАЛНОСТТА „ИЗПЪЛНИТЕЛСКО ИЗКУСТВО“ – ПОП И ДЖАЗ**

**/актуален от учебната 2020/2021 г./**

**А. УКАЗАНИЯ:**

1. Практико-приложният държавен изпит се провежда в учебно заведение, осъществяващо музикално обучение по поп и джаз пеене.
2. Практико-приложният изпит се провежда в учебно заведение на територията на Благоевград, с изпитна комисия определена със Заповед на Ректора, в която задължително се включва и базовият учител, определен за провеждането на Преддипломната педагогическа практика в семестъра предшестващ държавния изпит.
3. Времето и периода за провеждане на практико-приложния държавен изпит се определя от със заповед от Ректора, а конкретният ден и час се съгласува между членовете на държавната изпитна комисия. Дипломантът е задължен да се съобрази с решението на изпитната комисия.
4. Учебното заведение поема ангажимента да осигури при необходимост:
	* Корепетитор;
	* Аудиовизуални технически средства
5. При желание, студентът може сам да осигури:
	* Корепетитор или съпровождащ състав;
	* Необходимите аудиовизуални средства
6. Избор по отношение възрастово-изпълнителски показател:
	* С представител на каква възрастова група да проведат практико-приложния изпит;
	* какво да бъде нивото на изпълнителските умения на обучавания
7. Избор по отношение на жанрово-стиловата определеност и характера на материала:
	* еднообразен или разнообразен в жанрово-стилово отношение
	* еднообразен или разнообразен по отношение на характера
8. Студентите имат право да избират:
	* Конкретни деца, с които да проведат практико-приложния изпит от утвърдените базови учебни заведения в Благоевград или от други населени места;
	* При избора на деца от друго населено място, практико-приложният изпит задължително се провежда в Благоевград

**Б. КРИТЕРИИ ЗА ОЦЕНЯВАНЕ:**

**I компонент. Организация на урока /план-конспект/:**

**Критерии:**

* Тема и цел на урока;
* Избор на художествен материал, съобразен с гласовия диапазон на ученика;
* Структуриране на урока:
	+ Общо времетраене според изискванията, определени от учебното заведение;
	+ Оптимален вариант на съотношение между частите на урока
* Избор на педагогически методи и подходи, в зависимост от:
	+ Възрастта на обучавания;
	+ Изпълнителските умения на обучавания;
	+ Музикалността
* Предварителен анализ на подбрания музикален материал по отношение на:
	+ Форма /обособени дялове и характер/;
	+ Изпълнителски изразни средства, необходими за пресъздаване на художествената образност;
	+ Съотнасяне на техническата проблематика към изпълнителските умения на обучавания

**II компонент. Представяне и разучаване на ново музикално произведение:**

**Критерии:**

* Избор на начин за представяне:
	+ Синтезирана информация за творбата;
	+ Прослушване чрез аудио или видео запис.
* Определяне на общия характер и обособяване в най-общ план на параметрите на музикалната изразност /в зависимост от нивото на обучаемия-начално или напреднало/;
* Разучаване на новото произведение:
* предварително интонационно-ритмическо овладяване на определени фрази, подготвено чрез разпяването;
* разучаване по фрази и постепенно свързване;
* изработване на връзки между фразите
* следене за правилната постановка, с акцентирано внимание върху звукообразуването, звукоизвличането и дишането;
* при певците – следене за ясното и отчетливо артикулиране на текста;
* транспониране на песента при необходимост
* суингиране /само при напреднали/
* Педагогическо общуване

**Окончателна оценка:**

Всеки един от двата компонента /организация на урока и представяне и разучаване на ново музикално произведение се оценява поотделно.

Окончателната оценка е средноаритметична между оценките на двата компонента.

**Отличен 6 –** Предварително съставен план-конспект, включващ всички ***обособени изисквания към компонент 1*** и резултата от изпълнение на дейностите по ***компонент 2, по отношение****:* представянето на музикалната творба по начин, провокиращ интереса на обучаемия; избора на методи и подходи, подходящи за определяне на характера и параметрите на музикалната изразност; избор на оптимални методи и подходи, подпомагащи разучаването на музикалната творба; педагогическо общуване, стимулиращо обучаемия към активност;

**Много добър 5 –** Предварително съставен план-конспект, включващ всички ***обособени изисквания към компонент 1*** и резултата от изпълнение на ***дейностите по компонент 2, по отношение:*** представянето на музикалната творба по начин, провокиращ интереса на обучаемия; недобре подбрани методи и подходи при определяне на характера и параметрите на музикалната изразност; избор на оптимални методи и подходи, подпомагащи разучаването на музикалната творба; педагогическо общуване, стимулиращо обучаемия към активност;

**Много добър 4 –** Предварително съставен план-конспект, включващ всички ***обособени изисквания към компонент 1***, но с пропуски по отношение на предварителния анализ на музикалния материал или недобър избор на педагогически методи и подходи; по отношение резултата от изпълнение на ***дейностите по компонент 2:*** представянето на музикалната творба по начин, провокиращ интереса на обучаемия; недобре подбрани методи и подходи при определяне на характера и параметрите на музикалната изразност; избор на оптимални методи и подходи, подпомагащи разучаването на музикалната творба; педагогическо общуване, стимулиращо обучаемия към активност;

**Среден 3 –** Предварително съставен план-конспект с незначителни пропуски по отделните показатели  ***към компонент 1***; по отношение резултата от изпълнение на ***дейностите по компонент 2:*** недобре подбрани методи и подходи при представянето на музикалната творба, определяне на характера и параметрите на музикалната изразност, разучаването на музикалната творба; педагогическо общуване, недостатъчно стимулиращо обучаемия към активност;

**Слаб 2 –** съществени пропуски и неточности при съставянето на план-конспекта по отделните показатели  ***към компонент 1***; по отношение резултата от изпълнение на ***дейностите по компонент 2:*** недобре подбрани методи и подходи при представянето на музикалната творба, определяне на характера и параметрите на музикалната изразност, разучаването на музикалната творба, водещи до слаб краен резултат от обучението; проблеми в педагогическото общуване.